বই পরিচিতি: গ্রামের রূপান্তর ভিন্ন বাংলাদেশের সুষম প্রগতি সম্ভব নয়। কিন্তু গ্রামের বাঞ্ছিত রূপান্তরের রূপরেখা নিরূপণের জন্য গ্রামের ইতিহাস জানা অপরিহার্য। এ গ্রন্থে সংকলিত প্রবন্ধগুলোয় রয়েছে বাংলাদেশের গ্রামের উদ্ভব, বিস্তৃতি ও বিবর্তনের দীর্ঘ ইতিহাস। এতে আছে ইতিহাসের আলোকে বাংলাদেশের গ্রামের ভবিষ্যত্ রূপান্তরের একটি সম্ভাব্য রূপরেখা। পাশাপাশি সাধারণভাবে বাংলাদেশের আর্থসামাজিক ইতিহাসের বিভিন্ন অমীমাংসিত প্রশ্ন চিহ্নিত করা হয়েছে এবং সেসবের নিরসনে একটি কাঠামোও প্রস্তাব করা হয়েছে।